ติดตั้ง Tally สร้าง Ledger สร้าง Voucher
คุณซื้อและดาวน์โหลด Tally 9 ERP ได้จากเว็บของ Tally โดยตรง หรือดาวน์โหลด 30-day trial version คือเวอร์ชั่นทดลองมาใช้ได้ใน 30 วัน ถ้าไม่ตรงใจก็ไม่ต้องซื้อตัวเต็ม Tally 9 ใช้ได้กับคอมระบบ Windows เท่านั้น นอกจากนี้ Tally ก็มี Educational Mode ให้ใช้กัน คุณหัดใช้โปรแกรมได้แบบไม่ต้องซื้อตัวเต็ม เพียงแต่ว่าโหมดนี้จะจำกัดให้ใช้ได้เฉพาะบางฟีเจอร์ จะทำอะไรใน Tally ให้ใช้คีย์บอร์ด ร่วมกับการคลิกตัวเลือกที่ต้องการ ปกติ Tally จะมีคีย์ลัดให้ใช้ โดยขึ้นอยู่ข้างแต่ละตัวเลือกเลย ถ้าหัดใช้คีย์ลัดพวกนี้ให้คล่อง ก็จะทำงานสะดวกรวดเร็วขึ้นอีกเยอะ จะใช้งาน Tally ต้องสร้างบริษัทขึ้นมาในโปรแกรมซะก่อน ถึงจะไม่ได้ใช้ tally ในเรื่องงาน ก็ต้อง create company หรือสร้างบริษัทก่อนอยู่ดี ในเมนูที่เปิดอยู่ ให้เลือก "Create Company" เพื่อไปยังหน้าจอ Company Creation สำหรับป้อนข้อมูลของบริษัท   พิมพ์ชื่อบริษัทตามฐานข้อมูลของธนาคาร พิมพ์ที่อยู่, ข้อผูกพันทางกฎหมาย (statutory compliance), เบอร์โทรศัพท์ และอีเมลของบริษัท เปิดใช้ "Auto Backup" เพื่อให้แน่ใจว่าจะมีสำเนาของทุกข้อมูลในโปรแกรมนี้เซฟไว้ เผื่อเกิดอะไรขึ้นกับต้นฉบับ เลือกสกุลเงิน ถ้าจะใช้ Tally บริหารจัดการบัญชีอย่างเดียว ก็ให้เลือก "Accounts info" ในเมนู Maintain แต่ถ้าจะใช้ Tally บริหารจัดการสินค้าคงคลัง (inventory management) ด้วย ก็ต้องเลือก "Accounts with inventory" แทน กำหนดจุดเริ่มต้นของปีงบประมาณ และวันที่เปิดบัญชีหรือเริ่มใช้สมุดบัญชี ledger (บัญชีแยกประเภท) ใช้บันทึกธุรกรรมทั้งหมดที่เกิดขึ้นในบัญชี คุณต้องสร้าง ledger ให้ทุกบัญชีที่ใช้ในการประกอบธุรกิจ ledger มี 2 แบบด้วยกัน คือ "Cash" (เงินสด) กับ "Profit and Loss Account" (บัญชีกำไรขาดทุน) คุณจะสร้าง ledger เยอะแค่ไหนก็ได้ตามต้องการ  เวลาจะสร้างบัญชีของคนอื่น ใน Sales หรือ Purchase (revenue) ให้ใส่ว่า Sundry Debtors, Sundry Creditors หรือ Branch/Divisions แล้วแบ่งตามกลุ่มว่าตรงกับข้อไหนที่สุด เช่น ใครที่คุณขายสินค้าให้เยอะกว่าซื้อจากเขา ก็จะเป็น Sundry Debtors account เลือก "Accounts Info" จากในเมนู Gateway เลือก "Ledgers" จากนั้นคุณเลือกสร้าง single ledger (บัญชีเดียว) หรือ multiple ledgers (หลายบัญชี) ได้ สิ่งแรกที่ต้องทำหลังสร้าง ledger ก็คือเลือกว่าจะจัดแบ่งไปตาม group ไหน เลือก group ให้ถูกถือว่าสำคัญมาก เพราะจะส่งผลตอนรวมตัวเลขและยอดขายทีหลัง รายชื่อของ group หรือกลุ่มที่เลือกได้ จะอยู่ทางขวาของหน้าจอ พิมพ์ชื่อ ledger ตามต้องการ จะได้รู้ทันทีว่า ledger ไหนใช้ทำอะไร ไม่ต้องเปิดเข้าไปดู ตอนสร้าง ledger ต้องระบุยอดยกมาหรือยอดคงเหลือที่จะเริ่มต้น ledger นั้นด้วย อย่างถ้าสร้าง ledger ของบัญชีธนาคาร ข้อมูลตรงนี้ก็คือยอดคงเหลือในบัญชี แต่ถ้าจะเปิด ledger สำหรับยอดค้างชำระผู้รับเหมา คุณเหลือเงินที่ต้องจ่ายให้เขาอีกเท่าไหร่ นั่นจะเป็น opening balance ของคุณ voucher (ใบสำคัญจ่าย) คือเอกสารที่มีรายละเอียดการทำธุรกรรมทางการเงิน คุณต้องใช้ voucher ในทุกด้านของการประกอบธุรกิจ ตั้งแต่ยอดขาย ไปจนถึงเงินฝาก Tally มี voucher หลากหลายประเภทที่คนนิยมให้คุณเลือกใช้ แถมเป็นแบบ pre-configured คือปรับแต่งมาแล้วเรียบร้อย ในเมนู Gateway ให้เลือก "Accounting Vouchers" ในเมนูทางขวา จะเห็นรายชื่อของ voucher ที่เลือกสร้างได้ ให้เลือกที่ตรงกับความต้องการที่สุด   Contra Voucher (F4) - contra voucher ใช้ตอนที่มีเงินฝากหรือถอนออกจากธนาคาร หรือตอนโอนเงินระหว่าง 2 บัญชีในบริษัทเดียวกัน Payment Voucher (F5) - คือ voucher สำหรับชำระเงินทางธุรกิจ Receipt Voucher (F6) - คือ voucher สำหรับรายได้ของบริษัท (ยอดขาย, ค่าเช่า, ดอกเบี้ย และอื่นๆ) Journal Voucher (F7) - คือการทำธุรกรรมที่ไม่เกี่ยวข้องกับการขาย การซื้อ เงินสด หรือรายได้อื่นๆ จะใช้ในการปรับปรุงรายการทางบัญชี และยอดคงค้างกับ closing balance หรือยอดเงินหลังปิดบัญชีเท่านั้น Sales Voucher/Invoice (F8) - คือ voucher สำหรับทุกการขายของบริษัท Purchase Voucher (F9) - ใช้สำหรับการซื้อสินทรัพย์ (assets) ของบริษัท ข้อมูลที่ต้องกรอกใน voucher จะต่างกันไปตามประเภทของ voucher ที่จะสร้าง ปกติคือระบุว่าจะพ่วงกับ ledger ไหน รวมถึงใส่วันที่และชื่อของกลุ่มที่เกี่ยวข้อง  เวลาใส่ข้อมูลผลิตภัณฑ์ที่ซื้อ-ขาย Tally จะคำนวณยอดรวมอัตโนมัติตามจำนวนที่เลือก
ติดตั้งโปรแกรม Tally. ใช้งาน Tally. สร้างบริษัท. ledger คืออะไร. เปิดหน้าต่าง Create Ledger. เลือกกลุ่ม. ตั้งชื่อ ledger. ใส่ opening balance. voucher ใช้ทำอะไร. เปิดหน้า Vouchers. เลือก voucher ที่จะสร้าง. ป้อนข้อมูลที่จำเป็น.
https://www.wikihow.com/Use-Tally https://www.wikihow.com/Use-Tally https://www.wikihow.com/Use-Tally
Setting Up Tally Creating Ledgers Creating Vouchers